Maidan Nezalezhnosti

Maidan Nezalezhnosti ( , maartos "Lapangan Mahardika") inggih punika alun-alun Kyiv, ibu kota Ukraina. Silih tunggil alun-alun utama kota, magenah ring Marga Khreshchatyk ring Shevchenko Raion. Alun-alun kaloktah antuk parinama sané matiosan, menawi ketah kasengguh wantah Maidan ("Lapangan").

Ring abad ka-19, alun-alun madaging wangunan déwan kota miwah majelis wangsawan.

Saking kakawitan nyané gerakan kamahardikaan Ukraina ring warsa 1990, alun-alun sampun dados genah ketah antuk démonstrasi politik, rumasuk papat kampanye protes radikal skala ageng: mahasisya 1990 "Revolusi Granit" , 2001 "Ukraina tan paKuchma", Révolusi Oranye 2004, miwah 2013–14 Éuromaidan. Maidan taler pinaka situs reguler antuk balih-balihan miwah acara non-politik; menawi, saking 2014, makéhan saking acara punika kagingsirang nuju Lapangan Sofiyivska utawi ring genah liyanan, krana ngardi balih-balihan ring genah genah jadma kapademang ri kala Éuromaidan kaanggep nénten patut. Kautama, acara Natal miwah Warsa Anyar kagingsirang nuju Lapangan Sofiyivska.

Pustaka